ارونگ کرسٹول

امریکی دانشور اور مصنف۔ ارونگ کرسٹول 22 جنوری 1920 کو نیویارک کے بروکلن علاقے میں پیدا ہوئے۔ وہ یوکرین سے ترکِ سکونت کرنے والے یہودی تارکینِ وطن والدین کی اولاد تھے۔ تیس کی دہائی میں ٹارٹسکی کے خیالات سے متاثر ہو گئے تاہم بعد ازاں انھوں نے ٹارٹسکی کے قدامت پسندانہ بائیں بازو کے خیالات پر لبرل ازم کو ترجیح دی۔ تاہم ساٹھ کی دہائی میں نیو لیفٹ کے عروج کے بعد انھوں نے لبرل ازم کو بھی چھوڑ دیا۔ ستّر کی دہائی میں انھوں نے ریپبلکن پارٹی میں شمولیت اختیار کی جو ایک زمانے میں خود ان کے لیے بقول ان کے ’اتنی ہی اجنبی تھی جتنا کہ میرا کسی کاتھولک عبادت میں حصہ لینا‘۔۔ سن 2003ء میں اپنی ایک تحریر میں کرسٹول نے نیو کنزرویٹزم کو ایک نقطۂ نظر قرار دیا تھا اور کہا تھا کہ اس کی جڑیں ستر کی دہائی کے مایوس لبرل مفکرین میں ہیں۔ یوکنزرویٹزم کی اصطلاح اشتراکی مصنف مائیکل ہیرنگٹن نے ستر کی دہائی کے اوائل میں ایجاد کی تھی۔ ارونگ کرسٹول کے بارے میں نیوکنزرویٹزم کے شریک بانی نارمن پاڈہارٹز کا کہنا تھا کہ ’ارونگ کرسٹول کے خیالات کا اثر گذشتہ چالیس برس کے دوران میں امریکی رائے کی شکل بدلنے والے عناصر میں سب سے اہم ہے ‘۔ بش انتظامیہ پر ارونگ کا گہرا اثر پایا جاتا تھا اور سنہ 2002 میں انھیں امریکی صدر جارج بش نے صدارتی تمغۂ آزادی بھی دیا۔ 18 ستمبر 2009 کو ان کا انتقال ہوا۔

 حوالہ جات 

زمرہ:1920ء کی پیدائشیں
زمرہ:2009ء کی وفیات
زمرہ:امریکی سیاسی مصنفین
زمرہ:امریکی صحافی
زمرہ:امریکی مرد مصنفین
زمرہ:امریکی ناشرین اخبارات (شخصیات)
زمرہ:اموات بسبب سرطان ریہ
زمرہ:بروکلین کی شخصیات
زمرہ:بیسویں صدی کے امریکی مصنفین
زمرہ:دوسری جنگ عظیم کی امریکی عسکری شخصیات
زمرہ:سٹی کالج نیویارک کے فضلا
زمرہ:ورجینیا میں سرطان اموات
زمرہ:یہودی امریکی مصنفین
زمرہ:یہودی فلاسفہ
زمرہ:امریکی کالم نگار
زمرہ:صدارتی تمغا آزادی کے وصول کنندگان
زمرہ:سابقہ مارکسی
زمرہ:ویکی ڈیٹا سے مطابقت رکھنے والی مختصر تفصیل
زمرہ:تعدد ثقافت کے نقاد
زمرہ:ورجینیا میں پھیپھڑوں کے سرطان سے اموات